OpenLLM-France/wikimedia huggingface dataset:
# In Plain Sight (britainiar telesaila)

    Artikulu hau britainiar telesailari buruzkoa da; estatubatuarra gaitzat duena beste hau da: «In Plain Sight»
In Plain Sight 2016ko eskoziar telesaila da, Nick Stevensek ITVrako idatzia.

## Sinopsia

Oharra: Atal honek istorio osoa edo amaiera argitzen du.
1950eko hamarkadan, Ingalaterra eta Eskozia artean aritu zen hiltzaile psikopata baten benetako istorioa kontatzen du lanak. Zehazki, 9 pertsona hil eta 5 bortxatzea leporatu zioten hiltzaile horri

## Aktoreak

* Douglas Henshall: William Muncie
* Martin Compston: Peter Manuel
* James Harkness: Joe Brannan
* Sorcha Groundsell: Jane Muncie
* Shauna Macdonald: Agnes Muncie
* Kate McLaughlin: Sandra Muncie
* Joanne Thomson: Iris Laird
* Gavin Jon Wright: Hugh Kirk
* Jack Greenlees: DS McLeod
* Jenny Hulse: Mary McLauchlan
* Lousie McCarthy: Babs
* Stewart Porter: John Buchanan
* Gilly Gilchrist: Sammy Manuel
* Joanna Roth: Bridget Manuel
* Bobby Rainsbury: Theresa Manuel
* Michael Nardone: Det Supt Leish
* Gary Lewis: William Watt

## Erreferentziak

* ↑ EiTB. (2020/08/25). "A plena vista" minisaila eskainiko du gaur gauean "La Noche De..." saioak. .

## Kanpo estekak

* Datuak: Q28047492
# Jemison (Alabama)

Jemison Alabamako hiri bat da. Chilton konderrian kokatua dago. 2010ean 2.585 biztanle zituen, 89,2 kilometro koadrotan banatuta.

## Ikus, gainera

* Chilton konderria

## Kanpo estekak

* Datuak: Q67771
* Multimedia: Jemison, Alabama / Q67771
# Jempy Drucker

Jean-Pierre "Jempy" Druker (Sandweiler, 1986ko irailaren 3a-) luxenburgotar txirrindulari ohia da. Ziklo-Krossean Luxenburgoko Txapelduna izan zen.

## Palmaresa

2010
* Flèche du Sudeko etapa bat
* 2. Zottegem Hiriko Sari Nagusian
2012
* 2. Zottegem Hiriko Sari Nagusian
* 3. Schaal Selsean
2013
* 3. Luxenburgoko errepide txirrindularitzako txapelketan
* 3. Isberguesko Sari Nagusian
2014
* 2. Luxenburgoko Tourrean
2015
* 2. Luxenburgoko erlojupeko txirrindularitza txapelketan
2016
* Luxenburgoko Tourreko etapa bat
* Espainiako Vueltako etapa bat
* 2. Luxenburgoko erlojupeko txirrindularitza txapelketan
2017
* Luxenburgoko Tourreko etapa bat
* Luxenburgoko erlojupeko txirrindularitza txapelkea
2020
* 3. Luxenburgoko errepide txirrindularitzako txapelketan
2021
* 2. Luxenburgoko errepide txirrindularitzako txapelketan

## Kanpo estekak

* Datuak: Q138069
* Multimedia: Jempy Drucker / Q138069
# Jemima Osunde

Jemima Osunde (Lagos, 1996ko apirilaren 30a) nigeriar aktore, modelo eta telebista aurkezlea da, batez ere Shuga telesailean Leila antzezteagatik ezaguna.

## Bizitza

2014an, zineman egin zuen debuta Jewel filmean. Osundeko lehen paper handia Shuga telesaileko Leila zen. Telesaileko bosgarren denboraldiaren ekintza Hegoafrikan gertatzen denez, bertan bizi zen urtebetez eta gero Nigeriara itzuli zen. 2018an, NdaniTV kateko Rumour Has It telebista-saioan parte hartzen hasi zen Linda Ejioforrekin batera.
2019an, fisioterapian graduatu zen Lagosko Unibertsitatean.
2020an, Toun Odumosuren papera lortu zuen Quam's Money filmean.
2023ko urrian, Sanaa Beauty marka sortu zuen Adesua Etomi aktorearekin batera.

## Filmografia
### Zinema

| Urtea | Izenburua | Pertsonaia | Oharrak |
| 2013 | Jungle Jewel | | |
| 2015 | Stellar | Chinemerem | |
| 2016 | Silence... | | Film laburra |
| 2017 | My Wife & I | Ireti Akinyele | |
| 2017 | Isoken | Osato | |
| 2018 | Esohe | Esohe | |
| 2018 | New Money | Toun Odumosu | |
| 2018 | Lionheart | Onyinye | |
| 2018 | The Delivery Boy | Nkem | |
| 2020 | Quam's Money | Toun Odumosu | |
| 2020 | This Lady Called Life | Toke | |
| 2021 | Akoni | Aretta | |
| 2021 | Manifestation | Nneka | |
| 2021 | Detour | Tari | |
| 2022 | The Reset | | |
| 2022 | Detty Thirty | Kemi | |
| 2022 | Vanity | Ifekili | |
| 2022 | Palava! | Itohan | |

### Telebista

| Urteak | Izenburua | Pertsonaia | Oharrak |
| 2015-2019 | Shuga | Leila | 26 ataletan |
| 2015 | Ojays | | |
| 2015 | The Johnsons | | |
| 2016-2017 | This Is It | | |
| 2018 | Rumour Has It | Ranti | 11 ataletan |
| 2018 | Inspector K | | |
| 2018 | Rumour Has It | | |
| 2020 | Papa Benji | Jenifer | |
| 2021 | Tough Love | | |
| 2023 | Beyond the Veil | Na'ima | |

## Erreferentziak

* ↑ (Ingelesez) «Birthday Girl Jemima Osunde is Painting the Town Red from her Couch» BellaNaija 2020-04-30 (Noiz kontsultatua: 2024-02-06).
* ↑ (Ingelesez) «I'm a no nonense person – Jemima Osunde» The Nation 2015-07-05 (Noiz kontsultatua: 2024-02-06).
* ↑ (Ingelesez) «Before Stardom With… Jemima Osunde» Punch 2018-10-27 (Noiz kontsultatua: 2024-02-06).
* ↑ (Ingelesez) Obioha, Ikenna. «How I got global fame – Jemima Osunde, actress» The Sun 2018-01-07 (Noiz kontsultatua: 2024-02-06).
* ↑ (Ingelesez) «Go Behind The Scenes of Rumour Has It Season 2» NdaniTV 2018-03-14 (Noiz kontsultatua: 2024-02-06).
* ↑ (Ingelesez) «Rumour Has It S2E5: Janus» NdaniTV 2018-04-20 (Noiz kontsultatua: 2024-02-06).
* ↑ (Ingelesez) Okonofua, Odion. «Jemima Osunde graduates from medical school» Pulse 2019-03-28 (Noiz kontsultatua: 2024-02-06).
* ↑ (Ingelesez) «This Teaser for Forthcoming “Quam’s Money” starring Falz, Toni Tones, Nse Ikpe-E» BellaNaija 2020-11-05 (Noiz kontsultatua: 2024-02-06).
* ↑ (Ingelesez) Iwalaiye, Temi. «Why Adesua Etomi and Jemima Osunde's 'Sanaa' is not just another celeb skincare line» Pulse 2023-10-16 (Noiz kontsultatua: 2024-02-06).

## Kanpo estekak

* Datuak: Q44215055
* Multimedia: Jemima Osunde / Q44215055
# Jemimaville

Jemimaville, Eskoziako Highland eskualdeko herri bat da, Ross eta Cromarty barrutian. Black Isle penintsulan dago, Cromartyko fiordora begira. Cromarty udalerritik 7 kilometro mendebaldera eta fiordoaren bestaldeko ertzean dagoen Invergordon udalerritik 3 kilometro hegoaldera dago.

## Kanpo estekak

* Datuak: Q2458656
* Multimedia: Jemimaville / Q2458656
# Jen-Tower

Jen-Tower, Alemaniako Jena hirian dagoen bulego etxe orratz bat da. Guztira 133 metro eta 29 solairu dauzka eta 1972an amaitu zuten. Hamarkada batzuk beranduago, 1999tik 2001era, dorrearen kanpoalde eta barrualde osoa berriztu ziren.
Hermann Henselmann arkitekto taldeak diseinatu zuen.

## Ikus, gainera

* Alemaniako eraikinik garaienen zerrenda

## Kanpo estekak

* (Ingelesez) Egitasmoaren webgune ofiziala.
* Datuak: Q574155
* Multimedia: JenTower / Q574155
# Imarkoain

Imarkoain Noain Elortzibarko kontzejua da. 2007ko urtarrilaren 1eko erroldan, 181 biztanle zituen.

## Inguru naturala eta kokapena

Imarkoain Noain Elortzibar udalerriaren erdigunetik hegoaldera dago, AP-15 autobidearen ondoan. Ekialdean Dorrerekin egiten du muga, kontzeju honen eta Imarkoainen artean San Sebastian kalea dago.

## Historia

1990eko hamarkadaren amaieran, Iruñerriko hainbat herritan gertatu bezala, hainbat etxe berri eraiki ziren, guztiak dentsitate txikiko txalet adosatuak. Ondoren urteetan XXI. mendearen hasieran etxe berriak kontzejuaren ekialdean eraiki ziren Dorre kontzejurantz.

## Demografia eta biztanleria

Imarkoaingo biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 146 | 144 | 155 | 162 | 168 | 167 | 172 | 181 |

## Garraioaren Hiria

Imarkoainen, kontzejuaren hego-mendebaldean Iruñerriko Garraioaren Hiria izeneko industrialdea dago. AP-15 autobidea ondoan duela, garraio eta merkataritzaren alorreko hainbat enpresa biltzen dira bertan. Gaur egun industrialdeak 600.000 metro koadro dituen arren, 2008an industrialdea handitzeko lanak hasi ziren, eta etorkizunean azpiegituraren azalera 1.600.000 metro koadrokoa izango da.
2009ko urrian, Garraioaren Hiriko handitzearen lehen fasea zabaldu zen, bertan Decathlon enpresa frantziarraren gune logistiko bat eraiki zelarik.

## Erreferentziak

* ↑ Euskaltzaindia: «Noain Elortzibar», Euskal Onomastikaren Datutegia.
* ↑ Ofizialki Imárcoain.

## Ikus, gainera

* Noain Elortzibar

## Kanpo estekak

* San Martin kalearen ikuspegia Google Street View-n.
* (Ingelesez) Garraioaren hiriaren webgune ofiziala.
* Datuak: Q11683048
* Multimedia: Imarkoain / Q11683048
# Imaruí

Imaruí Brasilgo udalerri bat da, Santa Catarina estatuan kokatua. 11.881 biztanle ditu 542,633 km²ko eremuan.

## Ikus, gainera

* Santa Catarina

## Kanpo estekak

* Datuak: Q1750764
* Multimedia: Imaruí / Q1750764
# Imata Kabua

Imata Jabro Kabua (Kwajalein, 1943ko maiatzaren 20a - Honolulu, 2019ko irailaren 18a) Marshall Uharteetako bigarren presidentea izan zen 1997tik 2000ra.
* Datuak: Q12917
* Multimedia: Imata Kabua / Q12917
# Imatra

Imatra :
| Armarria ||
| Berezko izena | Imatran kaupunki |
| Herrialdea Eskualdea Azpieskualdea | Finlandia Hego Kareliako eskualdea Imatrako azpieskualdea |
| Alkatea | Pertti Lintunen |
| Sorrera | 1948 |
| Koordenatuak | 61°11′35″N 28°46′35″E﻿ / ﻿61.19306°N 28.77639°E﻿ / 61.19306; 28.77639 |
| Azalera - Ur-azalera | 191,28 km² 183,8 km² (%18,9) |
| Biztanleria Dentsitatea Lehen hizkuntza - Finlandiera - Suediera - Besteak | 28.480 (2011.11.30) 235,4 bizt/km² (2010) % 96,4 (ofiziala) % 0,1 % 3,5 |
| Webgune ofiziala | (Finlandieraz) (Alemanez) (Errusieraz) (Ingelesez) |
Imatra Finlandiako udalerria eta industriagune nagusietakoa da. Kymi probintzian dago.
Industriaguneak Imatra, Tainionkoski, Vuoksenniska eta Kaukopaa herriak hartzen ditu. Saimaa aintziraren eta Vuoksi ibaiaren ertzean dago.
Imatrako ur-lasterrak zenbait zentral hidroelektrikotan baliatuak dira, eta horien inguruan siderurgia- eta metalurgia-lantegiak, kimika-, zelulosa- eta paper-industria ugari eraiki dira.

## Kanpo estekak

* Datuak: Q211020
* Multimedia: Imatra / Q211020
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Maanmittauslaitos
* ↑ 2011.11.30
* ↑ Väestorekisterikeskus 2010
# Imayoshiita

Imayoshiita mineral bat da eta ettringite taldearen kidea da.

## Ezaugarriak

Imayoshiita elementu kimiko mineralaren formula kimikoa hau da: ${\ce {Ca3Al(CO3)[B(OH)4](OH)6 * 12H2O}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Imayoshiite: Mineral information, data and localities.» www.mindat.org (Noiz kontsultatua: 10-05-2019).

## Kanpo estekak

* Datuak: Q19860832
# Imas

Imas (euskara batuko izen arautua) edo Imaz (izen ofiziala) Mendabia udalerriko herri hustua da. 2008ko urtarrilaren 1eko erroldaren arabera, han ez da inor bizi.

## Demografia eta biztanleria

Imasko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 0 | 0 | 0 | 0 | 0 | 0 | 0 | 0 | 0 |

## Erreferentziak

* 1 2 Ikus Euskaltzaindiaren Euskal Onomastikaren Datutegia.

## Ikus, gainera

* Mendabia

## Kanpo estekak

* Datuak: Q12259560
# Imaxin Software

Imaxin Software (Santiago de Compostela, 1997) Galiziako enpresa informatikoa da, multimedian eta hizkuntza-teknologian aritzen dena, bereziki itzulpen automatikoan eta joko serioetan. Coruñako Unibertsitateko Informatika Fakultateko bost ikaslek sortu zuten (Luz Castro Pena, Diego Vázquez Rey, Antonio Fernández Cabezas, eta José Ramom Pichel Campos). Enpresaren jarduera nagusia lotuta dago Galizierarekin eta Galiziako kulturarekin.

## Galizierako zuzentzaile ortografikoa

Galiziera hizkuntzarako 2.Mil3 izeneko lehen zuzentzaile ortografikoa garatu zuten Microsoft Word-erako.

## OpenTrad itzultzaile automatikoa

OpenTrad izeneko itzulpen automatikoko programa sortzen 2004an hasi zen zazpi partaideetako bat izan zen Imaxin, hauek izan ziren denak:
* Elhuyar Fundazioa/Eleka Ingeniaritza Linguistikoa: Josu Waliño, Iñaki Arantzabal, Iñaki Irazabalbeitia.
* Euskal Herriko Unibertsitateko Ixa taldea: Iñaki Alegria.
* Alakanteko Unibertsitateko Transducens taldea: Mikel L. Forcada.
* Kataluniako Unibertsitate Politeknikoa (TALP): Lluis Padró.
* Imaxin Software: José Ramón Pichel Campos.
* Vigoko Unibertsitateko Informatika Hizkuntzalaritzako Mintegia: Xavier Gómez Guinovart.

## Gaio itzultzaile automatikoa

Galiziako Xuntaren Gaio izeneko itzultzaile automatikoa Imaxin-ek sortu zuen.

## Erreferentziak

* ↑ (Gaztelaniaz) Ramom, Pichel Campos, José; Diego, Vázquez Rey,; Luz, Castro Pena,; Antonio, Fernández Cabezas,. (2014-09). imaxin|software: PLN aplicada a la mejora de la comunicación multilingüe de empresas e instituciones. ISSN 1135-5948. (Noiz kontsultatua: 2018-02-21).
* ↑ (Galizieraz) «A Xunta pon á disposición dos profesionais da administración pública de Galicia o novo tradutor automático ‘Gaio’ | Consellería de Cultura, Educación e Ordenación Universitaria» www.edu.xunta.gal (Noiz kontsultatua: 2018-02-21).
* ↑ (Galizieraz) «Tradutor - Gaio - Frontal de tradución automática» tradutorgaio.xunta.gal (Noiz kontsultatua: 2018-02-21).

## Ikus, gainera

* Opentrad
* Matxin
* Apertium
* Luz Castro

## Kanpo loturak

* Imaxin enpresaren webgunea
* Opentrad itzultzailea
* Gaio itzultzailea
* Datuak: Q12390655
# Imaz Anaiak kalea (Iruñea)

Imaz Anaiak kalea Nafarroako hiriburua den Iruñeko Lehen Zabalguneko norantza bakarreko kale bat da.

## Izena eta polemika

Izena Argimiro eta Gerardo Imaz anai militar frankisten omenez darama, ondorioz hiri honetako beste hainbat frankisten omenezko izenak daramatzeten kale eta monumentuekin maiz jazo den bezala, kale honen izenaren inguruko polemika badago, batzuek Memoria Historikoaren Legea betearazi eta aldaketaren aldekoak eta beste batzuk aurka daudelarik, azken hauen artean UPN alderdiaren ingurukoak, bai eta eskuin muturreko jendea ere.

## Kokapena

Lehen Zabalgunea ipar-hegoaldeko norantzan zeharkatzen du.
Navas de Tolosa kalean hasi eta Armada etorbidean amaitzen da, tartean Aita Moret kaleak zeharkatzen du.

## Ondarea

* San Nikolas atea
* Takonerako atea
* Basotxo kalea
* Tres Reyes hotela
* Eraikin Singularra
* Iruñeko zitadela

## Erreferentziak

* ↑ Denuncian a Maya y al arzobispo por simbología franquista. 2015eko apirilaren 28a. Noticias de Navarra.com (Gaztelaniaz)

## Kanpo estekak

* Datuak: Q25479357
# Interbentzionismo ekonomiko

Interbentzionismo ekonomikoa gobernu batek herrialde edo eskualde bateko ekonomian duen esku-hartzearen aldeko doktrina ekonomiko eta politikoari deritzo. Interbentzionismo ekonomikoaren helburuak hazkunde ekonomikoa sustatu, langabezia murriztu, prezioak erregulatu eta errentaren banaketa berdintzea izaten dira.

## Kanpo estekak

* Datuak: Q597339
# Interbentzionismo

Interbentzionismo terminoak esanahi zenbait ditu:
* interbentzionismo ekonomikoa, gobernu baten esku hartzea herrialde bateko ekonomian;
* nazioarteko interbentzionismoa, estatu edo estatuen elkarte batek beste herrialde baten gobernuan esku-hartzea.
# Interbiak

Interbiak Bizkaiko Foru Aldundiak bere lurraldeko AP-8 autobidea kudeatzeko sortutako Foru Sozietatea da.

## Kudeatutako autobideak

* A-8

## Historia

2003ko ekainaren 5ean amaitu zen A-8 Autobidea ustiatzeko Europistas enpresari emandako lizentzia. Beraz, ekainaren 6ko 00:00 orduetatik aurrera, autobidearen kudeaketa Gipuzkoako eta Bizkaiko Foru Aldundien esku geratu zen. Lan hori egiteko sortu zuen Gipuzkoako Foru Aldundiak Bidegi.

## Ikus, gainera

* Nafarbide
* Bidegi
* Audenasa

## Kanpo estekak

* Interbiak
* Datuak: Q12259638
# Interbus

Interbus (izen ofiziala: Interurbana de Autobuses, S. A.) Espainiar Estatuto autobus enpresa bat da.
Interbusek NAV-002 Nafarroako Gobernuko autobus-zerbitzuko emakida bat lan egiten du 2022. urtetik. Hori Hermanos Arriagarekin batera egiten du Líneas Interurbanas de Navarra, A.I.E. izeneko Aldi Baterako Enpresa Elkarte batean. 2023tik aurrera NAV-003 emakida ere lortu du, formula berarekin.

## Ikus, gainera

* Hermanos Arriaga
* Nafarroako Erdialdeko autobusak
* Nafarroako Erriberako autobusak

## Kanpo estekak

* Datuak: Q107822087
# Interakzio iraunkor

Interakzio iraunkorra interakzio biologiko mota bat da. Organismo heteroespezifikoen arteko elkarrekintza iraunkorra da, zehazki.
Kontzeptuak garrantzi handia hartu du Parasitoen Ekologiaren arloan, batez ere Claude Combes-ek Frantzian 1980-1990 urteetan garatutakoan. Oreka dinamiko konplexuak izendatzen ditu, gene, espezie eta espezie komunitateen eskalako sistema bizi sinbiotikoen funtzionamendua eta bilakaera, espazio eta denboran gidatzeko.
Interakzio iraunkorraren kontzeptuak, hein batean, sinbiosiaren kontzeptua barne hartzen du, baina bere dimentsio ekologiko eta ebolutiboan. Elkarrekintza iraunkorren helburua populazioen dinamikan, aniztasun genetikoaren eta biodibertsitatearen epe luzeko mantentzea da (bereziki, «bazterketa lehiakorraren» arriskuak mugatuz), honek posible egiten baitu espezie bat baino gehiago txoko ekologiko berean egotea.

## Erreferentziak

* ↑ Claude Combes, Interactions durables, Écologie et évolution du parasitisme. Ed Dunod, 1995, (ISBN 2-10-005753-7)
* ↑ Claude Combes, Laurent Gavotte, Catherine Moulia, Mathieu Sicard, Parasitisme-Écologie et évolution des interactions durables. Dunod 2018 (ISBN 978-2-10-076172-2)
* ↑ Connell JH (1971) On the role of natural enemies in preventing competitive exclusion in some marine animals and in rain forest trees. Dynamics of Populations (eds P.J.DenBoer & G.R. Gradwell), pp. 298–312. Pudoc, Wageningen
* ↑ Shmida, A. & Ellner, S. (1984) Coexistence of plant species with similar niches. Vegetatio, 58, 29–55
* Datuak: Q3153069
# Intereconomía Televisión

Intereconomía TV Espainiako telebista kate bat da. 2005eko uztailaren 27an estreinatu zen. Julio Ariza euskalherritar enpresaburu eta politikari eskuindarra buru duen Grupo Intereconomía hedabide taldearen jabetzakoa da.
Katearen joera espainiar nazionalismoarekin guztiz lerrokatua, eskuin politiko edo eskuin muturrekoa dela salatu izan da, eurek beren burua liberal gisa aurkeztu arren.
Bere saioetako iritziemale eta kazetari asko uztarri berdineko 13 TV katean partehartzera igaro dira.

## Erreferentziak

* ↑ Orgullosos de ser de Derechas. Intereconomía. 2010eko uztailaren 21a. (Gaztelaniaz)
* ↑ Ideario. Intereconomía. 2015eko azaroaren 27a. (Gaztelaniaz)
* ↑ Marhuenda tacha a Intereconomía de "grupo infecto de ultraderecha" y le replican que es un "mamporrero". Elplural.com, 2013ko urtarrilaren 31. (Gaztelaniaz)

## Kanpo estekak

* Radio Intereconomía
* Intereconomía.com
* Grupo Intereconomía (Gaztelaniaz)
* Intereconomía TV
* Datuak: Q3064786
# Interbentzionismo (politika)

Politikan eta nazioarteko harremanetan, interbentzionismoa estatu batek nazioarteko auzietan eta beste herrialde baten politikagintzan eduki beharko lukeen rol aktiboaren aldeko dotrina politikoa eta horren aplikazioa da. Nazioarteko interbentzionismoak era askotako esku hartzeak biltzen ditu bere baitan: besterik gabe gobernu baten erabakietan lagundu, bere helburuak sustatu nahiz horien aurka jotzea susta daiteke, baina herrialde baten aurkako gerra egitera ere hel daiteke. Herrialde bateko administrazio publiko eta gobernu erakundeen arteko esku hartzeei buruz erabiltzen den terminoa ere izan daiteke.

## Kanpo estekak

* Datuak: Q880363
# Intercooler

Intercoolerra gailu mekaniko bat da, aire-aire edo aire-ur motako bero-trukagailua. Motorretan bera arduratzen da turbokonpresoretik datorren aire beroa hozten.
Airea konpresoretik pasatzean berotzen da eta dentsitatea jaisten da. Aire hori hozten bada, dentsitatea igo egingo da. Hau da, zilindroetara sartzen den aire masa handitzen da, eta horrela errendimendua hobetzen da.
Intercoolerrak admisio-airearen tenperatura 60 °C jaisten du, eta horri esker potentzia 10-15% irabazten da.

## Kanpo estekak

* Datuak: Q1127694
* Multimedia: Intercoolers / Q1127694
# Jim Sheridan

Jim Sheridan (Dublin, 1949ko otsailaren 6a - ) irlandar zinema zuzendari, aktore, ekoizle eta gidoilaria da. 1989tik 1993ra, Irlandan girotutako hiru film zuzendu zituen (My Left Foot, The Field eta In the Name of the Father) arrakasta handia izan zutenak, Oscar sarietarako 13 izendapen lortuz. Horiez gain, The Boxer eta In America filmak ere zuzendu ditu.

## Filmografia

* My Left Foot (1989)
* The Field (1990)
* In the Name of the Father (1993)
* Some Mother's Son (1996), gidoia
* The Boxer (1997)
* In America (2003)
* Get Rich or Die Tryin' (2005)
* Brothers (2009)
* Dream House (2011)
* The Secret Scripture (2016)
* The Eleventh Hour (2017) - laburmetraia
* Emerald City (TBA)

## Erreferentziak

* ↑ Jim Sheridan Biography (1949-), filmreference.com
* Datuak: Q55429
* Multimedia: Jim Sheridan / Q55429
# Jim Parsons

James Joseph Parsons (Houston, Texas, 1973ko martxoaren 24a) estatubatuar aktorea da. Ezaguna da Sheldon Cooperren rola antzezteagatik The Big Bang Theory telesailean. Paper horrekin, komediako aktore nagusi onenaren Emmy saria irabazi zuen 2010, 2011, 2013 eta 2014an, eta komediako edo musikaleko aktore nagusi onenaren Urrezko Globoa 2011n.

## Erreferentziak

* ↑ Salem, Rob, Nerd herd doing a bang-up job, thestar.com
* ↑ Jim Parsons: awards, imdb.com
* Datuak: Q190972
* Multimedia: Jim Parsons / Q190972
# Jim Sinclair

Jim Sinclair (Lamesa, Texas, Ameriketako Estatu Batuak, 1940) pertsona autisten eskubideen aldeko ekintzaile estatubatuarra da. Kathy Lissner Grant eta Donna Williamsekin batera, Autism Network International erakundea sortu zuten 1992an eta bertako lehen koordinatzaile bihurtu zen.

## Bizitza

Jim Sinclairren esanetan, ez zuen hitz egin 12 urte arte. Pertsona intersexuala da eta neska bezala hazi zen. Pertsona ez-bitar eta asexual gisa identifikatzen du.
1998an, errehabilitazio aholkularitzako graduondoko ikaslea izan zen Syracuseko Unibertsitatean (New York estatua).
Sinclair da «autisten eskubideen posizioa» adierazi zuen lehen pertsona. Gainera, «autismoa duen pertsona» moduko esamoldeak baztertu dituen lehen pertsona autista dokumentatua da.
1993an, autistak «sendatzeko» saiakeren aurkako artikulua idatzi zuen, Don't Mourn for Us izenekoa.

## Erreferentziak

* ↑ (Ingelesez) Shapiro, Joseph. «Autism Movement Seeks Acceptance, Not Cures» NPR 2006-06-26 (Noiz kontsultatua: 2023-10-12).
* 1 2 (Ingelesez) «Autreat 1998» Autreat (Noiz kontsultatua: 2023-10-12).
* ↑ (Ingelesez) Harmon, Amy. «How About Not 'Curing' Us, Some Autistics Are Pleading» The New York Times 2004-12-20 (Noiz kontsultatua: 2023-10-12).
* ↑ (Ingelesez) Sinclair, Jim. (1997). Self-introduction to the Intersex Society of North America. jatorrizkotik artxibatua (artxibatze data: 2009-02-07) (Noiz kontsultatua: 2023-10-12).
* ↑ (Ingelesez) Solomon, Andrew. «The Autism Rights Movement» New York Magazine 2008-05-23 (Noiz kontsultatua: 2023-10-12).
* ↑ (Ingelesez) Pripas-Kapit, Sarah. (2020). «Historicizing Jim Sinclair's "Don't Mourn for Us": A Cultural and Intellectual History of Neurodiversity's First Manifesto» Autistic Community and the Neurodiversity Movement: Stories from the Frontline. Springer, 23-39 or..
* ↑ (Ingelesez) Sinclair, Jim. (1993). «Don't Mourn for Us» Autreat (Noiz kontsultatua: 2023-10-12).

## Kanpo estekak

* Datuak: Q273698